Natalya Poklonskaya var saksóknari á Krímskaga áður en hún var kjörin á þing í Rússlandi . Hún hlaut internetfrægð eftir blaðamannafund sem hún hélt 2014 eftir að Rússland hafði innlimað Krímskaga . Á fundinum lýsti hún yfir hollustu sinni við Rússland . EPA Valdhafar í Moskvu eru sagðir íhuga að stilla kvenkyns frambjóðanda upp gegn Vladimír Pútín , sitjandi forseta Rússlands , í forsetakosningunum á næsta ári . Þetta hafa rússneskir fjölmiðlar eftir embættismönnum á skrifstofu forsetans . Undirbúningur forsetakosninganna er nú í fullum gangi , jafnvel þó Vladimír Pútín hafi ekki sagt af eða á um hvort hann ætli að gefa kost á sér á nýjan leik . Allir búast þó við að hann ákveði að fara í framboð og að hann vinni með miklum mun . Kjarninn greindi frá því í sumar að Pútin hafi farið í veiðiferð með félögum sínum til Síberíu og spókað sig um ber að ofan . Var það talið vera upphaf kosningabaráttunnar og til þess að undirstrika kraftakallaímynd Pútíns með rússnesku þjóðarinnar . Ef Pútín ákveður að gefa kost á sér er talið líklegt að framboð hans verði sjálfstætt , þe . ekki undir merkjum Sameinaðs Rússlands , stjórnmálaflokksins sem stjórnar bæði framkvæmdavaldi og löggjafarvaldi í Rússlandi . Sjálfstætt framboð muni hjálpa hinum vinsæla leiðtoga í forsetakjörinu . Kvenkyns frambjóðandi eykur áhuga Stjórnvöld Moskvu eru sögð róa að því öllum árum að slá kosningaþátttökumet í Rússlandi í forsetakosningunum 2018 . Búið er að ákveða hverjir fá að ekki að taka þátt í kjörinu og verið að stilla upp frambjóðendum . Ítök rússneskra stjórnvalda eru mikil . Til þess að auka áhuga á kosningunum er ráðgert að ein kona fái að bjóða sig fram . Kvenkyns frambjóðandi mun hafa mikil áhrif á kosningarnar og hjálpa til við að gera umfjöllunarefni kosningabaráttunnar fjölbreyttari . Nokkrar konur hafa verið nefndar sem frambærilegir kostir í þessum efnum . Auglýsing Natalya Poklonskaya er ein þeirra . Hún er þingkona fyrir Krímskaga í Dúmunni , þjóðþingi Rússlands . Hún er talin geta leikið af fingrum fram í kosningabaráttunni og getur boðið fram óháð stjórnmálaflokkum . Yelena Mizulina er önnur sem nefnd hefur verið . Mizulina situr í Sambandsríkisráði Rússlands . Það er þó ekki hættulaust fyrir Pútín að tefla fram kvenkyns mótframbjóðanda í kosningum sem hann vill vinna með miklum mun . Konstantin Kalachyov , rússneskur stjórnmálafræðingur , sem rætt er við í The Moscow Times telur það hættulegan draum enda eru konur helstu kjósendur Pútíns . Aðrir stjórnmálafræðingar sem rætt er við segja kvenkyns frambjóðanda geta sefað pirring og þreytu gagnvart sömu gömlu karlkyns andlitunum í kosningunum . Ein þeirra sem álitin er góður frambjóðandi gegn Pútín er blaðakonan Ksenia Sobchak . Henni er lýst sem fullkomnum mótframbjóðanda gegn Pútín . Hún er sögð vera rússnesk fyrirmyndarkona – snjöll , ung og áhugaverð nútímakona . Þó er óvíst hvort hún vilji yfir höfuð taka þátt . Hún skrifaði á Instagram-síðu sína á föstudag : Ég veit ekki hver talar um hvað í hærri stigum valdsins , en ég hef fylgst með stjórnmálalandslaginu í langan tíma . Ég hef aðeins eina sjúkdómsgreiningu : Stjórnmálin ykkar í dag , herramenn , eru dapurleg hrúga af rugli . “ Tvær konur hafa boðið sig fram til forseta í Rússlandi á síðustu 20 árum . Ella Pamfilova fékk eitt prósent atkvæða í kosningunum árið 2000 þegar Pútín var kjörinn í fyrsta sinn . Irina Khakamada fékk svo tæplega fjögur prósent í kosningunum 2004 þegar Pútín vann í annað sinn . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .